b'\n_START_ARTICLE_\nGunilla Bergstr\xc3\xb6m\n_START_PARAGRAPH_\nGunilla Elisabet Dukure Bergstr\xc3\xb6m (s. 24. hein\xc3\xa4kuuta 1942) on ruotsalainen lastenkirjailija ja toimittaja. H\xc3\xa4net tunnetaan Mikko Mallikas -kirjoistaan, jotka h\xc3\xa4n on my\xc3\xb6s kuvittanut. Mikko Mallikas (alkuteoksissa Alfons \xc3\x85berg) on is\xc3\xa4ns\xc3\xa4 kanssa asuva pieni poika, joka pohtii oman el\xc3\xa4m\xc3\xa4ns\xc3\xa4 asioita. Mikko Mallikkaasta on tehty samanniminen piirrossarja, jossa on esiintynyt my\xc3\xb6s Bergstr\xc3\xb6min toinen tunnettu hahmo Milla. T\xc3\xa4m\xc3\xa4n lis\xc3\xa4ksi Bergstr\xc3\xb6m on kirjoittanut lukuisia muita teoksia._NEWLINE_Bergstr\xc3\xb6m perusti 1992 yhdess\xc3\xa4 kustantajansa Rab\xc3\xa9n & Sj\xc3\xb6grenin kanssa Alfons-pokaalin lastenkulttuurin palkinnoksi. _NEWLINE_Bergstr\xc3\xb6m oli Ruotsin lastenkirja-akatemian kahdestoista j\xc3\xa4sen vuosina 1997\xe2\x80\x932013._NEWLINE_Bergstr\xc3\xb6m potee kaksisuuntaista mielialah\xc3\xa4iri\xc3\xb6t\xc3\xa4. H\xc3\xa4nell\xc3\xa4 on vammainen tyt\xc3\xa4r Boel. Bill och Bolla -kirjoissa h\xc3\xa4n kertoo samanlaisesta perhetilanteesta.'